नई दिल्ली (ऑटो डेस्क)। ऑडी इंडिया ने भारतीय बाजार में अपनी नई परफॉर्मेंस कार RS6 अवन्त (Avant) को लॉन्च कर दिया है। कंपनी ने इस कार की कीमत 1.65 करोड़ रुपये (एक्स शोरूम) रखी है। स्टैंडर्ड मॉडल के मुकाबले इस कार की परफॉर्मेंस में 45bhp की पावर और 50Nm टॉर्क के साथ सुधार किया गया है। कंपनी का दावा है कि ऑडी RS6 अवन्त 0 से 100 किमी की रफ्तार पकड़ने में 3.9 सेकंड़ का वक्त लेती है। पुराने वर्जन के मुकाबले यह 0.2 सेकंड़ तेज है।